**אחריות אישית וחברתית**

**בתקופת הקורונה**

**מותאם ללמידה מקרוב ומרחוק**

**פיתוח- מלי אליאס, רשת דרכא**

התלמידים יפתחו מודעות לתפקיד שהם ממלאים בסיטואציה של הפרת הנהלים.

 התלמידים יהיו מעורבים בניסוח אמנת שיבה לבית הספר.

 התלמידים יפתחו אחריות אישית וחברתית.

**שלב א**

**המורה יקרין לתלמידים את הקריקטורה ( התפרסמה בידיעות אחרונות 9/2020) וישאל את התלמידים:**

* מה אתם מרגישים כשאתם מביטים בקריקטורה?
* מה מסמלות הדמויות?
* מה המסר שרצה גיא מורד להעביר? ( כשאנו מתעלמים מההנחיות אנו בוחרים להיות חירשים, עיוורים, אילמים).
* מדוע קשה לנו לפעול עפ"י הנחיות משרד הבריאות?
* מהן ההשלכות האישיות והחברתיות בהפרת הנהלים?

****



הדמויות מסמלות את שלושת הקופים החכמים:

על פי הפרשנות הנפוצה בימינו, ובשונה מן המשמעות המקורית, הסמל מתאר מצב בו אדם מסוים, היודע כי נעשה עוול בסביבתו, בוחר להעלים עין מן המתרחש. לעיתים מתואר הסמל על ידי ה[משפט](https://www.hamichlol.org.il/%D7%9E%D7%A9%D7%A4%D7%98_%28%D7%91%D7%9C%D7%A9%D7%A0%D7%95%D7%AA%29): "לא ראיתי, לא שמעתי, לא אמרתי"

**ניתן לצפות בסרטון מתוך ארץ נהדרת ( 30 שניות)**

<https://www.facebook.com/watch/?v=594292504541000>

* מה דעתכם על המשפט: "אם לא נהיה בסדר נהיה בסגר"?
* האם אכיפת ההנחיות צריכה להיות אחריות אישית או אחריות המדינה?

**למורה- ניתן לערוך סקר באמצעות ה-polls בזום.** [יצירת סקר בזום](https://www.beitberl.ac.il/centers/horaa-lemida/tikshuv/training_material/documents/zoom/polls.pdf)

**שלב ב-**

המורה יחלק את התלמידים לחדרים בזום

המשימה – כיצד ניתן לאכוף את ההנחיות בבית הספר ובקהילה?

* מהי אחריות התלמידים
* מהי אחריות המורים

ניתן לשלוח לתלמידים קובץ גוגל דוקס משותף / גוגל סלייד (שקפים), לחלק את הקבוצות למספרים, כל קבוצה תקבל שקף ( לפי מספר הקבוצה) ותכתוב עליה את הרעיונות.

**שלב ג- מליאה**

נציגי הקבוצות יתארו/ יציגו במליאה את הרעיונות השונים ויתנהל שיח בנושא.

חשוב שתהיה התייחסות למקומם של התלמידים ואחריותם באכיפת הנהלים ולא רק בשמירתם ולכן אם יהיה צורך, המורה ישאל:

* מה מקומם של התלמידים באכיפת הנהלים בבית הספר? כיצד?
* מה מקומם של התלמידים באכיפת הנהלים בקהילה? כיצד?

**המטרה היא לאסוף את כל הרעיונות, להביאם בפני מועצת התלמידים של בית הספר ולנסח אמנת שיבה לבית הספר.**

**סיכום:**

**התלמידים יכתבו בצ'ט תובנה אחת לפחות שיצאו אתה מהשיעור.**